Extracto de *El Primo Libro … Nel qual si tratta delle Glose* de Diego Ortiz que representa o ritmo e os intervalos xenéricos. Observe o proceso de diminución (é dicir, división) suxerido polo compositor, en referencia ás figuras rítmicas nas partes musicais superior e inferior.
**Diminución**, en música, é un termo utilizado para diferentes fins no contexto dun intervalo, escala, acorde ou nota.

Diminución de intervalos
------------------------

Un intervalo presenta unha *diminución* se un intervalo menor ou perfecto é reducido por un ton cromático. Desta forma, un trítono, por exemplo representa un semiton cromático diminuído dunha quinta xusta. Un intervalo de sétima diminuída é sinónimo sonoro dun intervalo de sexta maior, soan igual aínda que a nota se chame distinta: a *sétima diminuída* de Do é Sibb e a *sexta maior* é La. Sibb e La son notas "enharmónicas", concepto para referirse a notas que soan igual pero que se chaman distinto. Os intervalos ou acordes diminuídos empréganse frecuentemente en jazz, pero non tanto, debido a que xeran unha tensión de moita cor, polo que en xeral os músicos non saturan con ela.

Escala diminuída
----------------

Un exemplo de escala diminuída sería:

* La dim : La Si Do Re Mib Fa Fa# Sol# La

Son fáciles de construír: simplemente comézase na nota desexada, e desde alí agrégase en forma alternada un ton e un semiton, até completar a escala. 

| Raíz | Ton | Semi | Ton | Semi | Ton | Semi | Ton | Semi |
| --- | --- | --- | --- | --- | --- | --- | --- | --- |
| La | Si | Do | Re | Mib | Fa | Solb | Lab | La |

Acordes diminuídos
------------------

A partir dunha escala diminuída pódense formar tríades diminuídas utilizando la, do e a mi bemol (raíz, terceira menor, quinta diminuída). 

Nun acorde de sétima diminuída téñense 4 notas cada unha das cales forma unha terceira diminuída, o que leva a un mínimo de transposición. En última instancia só existen tres acordes de sétima diminuída diferentes: (exemplo: DoDim7 contén as notas Do, Mib, Solb, La, igual que os acordes de sétima diminuída con raíces Mib, Solb e La ).

Na maioría das partituras DoDim ou Do° refire a un acorde de sétima diminuída (acorde de catro notas) con raíz Do, mentres que Dom-5 ou Domb5 representa unha tríade diminuída de raíz Do. Con todo, nalgúns libros modernos de jazz e algunha teoría musical Dodim ou Do° representa unha tríade diminuída, e Dodim7 ou Do°7 denota un acorde de sétima diminuída.

Diminución aplicada ás notas
----------------------------

Neste contexto refire á diminución da duración das figuras, procedemento utilizado en música clásica, que se indica coa expresión «*Alla breve*». Así por exemplo unha melodía formada por corcheas medirase e interpretarase coma se fosen semicorcheas, ou, dito doutro xeito, un tempo de 4/4 interpretarase como 2/2. Esta técnica era común no contrapunto e o canon.

Diminución na música antiga
---------------------------

Na música barroca e do Renacemento, o termo *diminución* aplícase a un estilo de ornamentación, que implica tamén o «completamento» ou improvisación ao momento de interpretar unha partitura, concibida naquela época como unha guía e non unha representación exacta da música.

Neste caso a diminución implica a división dunha figura en varias de menor duración, que en conxunto respectan a duración orixinal.

Notas
-----

1. ↑  "Armonía fundamental contemporánea.". Arquivado dende o orixinal o 25 de marzo de 2009. Consultado o 27 de abril de 2009.
2. ↑  "Guia de formación de acordes.". Arquivado dende o orixinal o 14 de marzo de 2009. Consultado o 14 de marzo de 2009.
3. ↑  Ornamentación en la música barroca temprana.

Véxase tamén
------------

### Ligazóns externas

* Academia musical de Indias:Interpretación da música barroca
* Glosario musical

|  |  |
| --- | --- |
| Control de autoridades | 
* Wd: Q1225810
* EBID: ID
* MAG: 2779756265

 |